Què atorga als socialistes els resultats a les europees?
A Europa el PSOE ven una imatge que, ara per ara, molta gent s'empassa: que Pedro Sánchez va apagant l'incendi català i va encarrilant Espanya per la via de l'estabilitat. En contrast amb la urgència de l'octubre del 2017, quan fins i tot el president de la UE va haver de suplicar que no es proclamàs la independència, la imatge que ara es va difonent dibuixa una Espanya on es fan moltes coses brutes i lletges però on, fet i fet, es va controlant la situació. L'independentisme guanya, continua guanyant, però no té marge de maniobra real. Perquè no té la majoria dels vots, encara que a les europees s'haja quedat a dècimes i prou, però també, i sobretot, perquè no té cap projecte comú, cap objectiu compartit. El resultat aconseguit pel Partit Socialista a les eleccions de diumenge li atorga una gran credibilitat a Brussel·les. Cal que en siguem ben conscients.
gran credibilitat a Brussel·les